CELEX: C2007/095/03
Language: sl
Date: 2007-04-28 00:00:00
Title: Zadeva C-292/04: Sodba Sodišča (veliki senat) z dne 6. marca 2007 (predlog za sprejetje predhodne odločbe Finanzgericht Köln — Nemčija) — Wienand Meilicke, Heidi Christa Weyde, Marina Stöffler proti Finanzamt Bonn-Innenstadt (Davek od dohodka — Odbitek davka za dividende, ki so jih izplačale družbe rezidentke — Člena 56 ES in 58 ES — Omejitev časovnih učinkov sodbe)

28.4.2007   
            
            
               SL
            
            
               Uradni list Evropske unije
            
            
               C 95/2
            
         Sodba Sodišča (veliki senat) z dne 6. marca 2007 (predlog za sprejetje predhodne odločbe Finanzgericht Köln — Nemčija) — Wienand Meilicke, Heidi Christa Weyde, Marina Stöffler proti Finanzamt Bonn-Innenstadt
   (Zadeva C-292/04) (1)
   
   (Davek od dohodka - Odbitek davka za dividende, ki so jih izplačale družbe rezidentke - Člena 56 ES in 58 ES - Omejitev časovnih učinkov sodbe)
   (2007/C 95/03)
   Jezik postopka: nemščina
   Predložitveno sodišče
   Finanzgericht Köln
   Stranki v postopku v glavni stvari
   
      Tožeče stranke: Wienand Meilicke, Heidi Christa Weyde, Marina Stöffler
   
      Tožena stranka: Finanzamt Bonn-Innenstadt
   Predmet
   Predlog za sprejetje predhodne odločbe — Finanzgericht Köln — Razlaga členov 56 in 58 ES — Sistem davka od dohodka, ki predvideva „odbitek davka “za dividende, razdeljene s strani nacionalnih družb in ki ne vključuje dividend, razdeljenih s strani družb s sedežem v drugi državi članici.
   Izrek
   Člena 56 ES in 58 ES je treba razlagati tako, da nasprotujeta davčni ureditvi, na podlagi katere ima pri izplačilu dividend kapitalske družbe delničar, ki je neomejeno davčno zavezan v državi članici, pravico do davčnega odbitka, izračunanega v sorazmerju s stopnjo obdavčitve dobička, izplačanega na podlagi davka od dohodkov pravnih oseb, le, če ima družba, ki izplača dividende, sedež v isti državi članici, ne pa, če ima ta družba sedež v drugi državi članici.
   
      (1)  UL C 228, 11.9.2004.